ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือบริการ และความสะดวกต่าง ๆพ.ศ. ๒๕๔๕[๑] โดยที่เป็นการสมควรกำหนดวิธีปฏิบัติในการใช้ท่าเรือ บริการและความสะดวกต่าง ๆ ให้เหมาะสมกับปัจจุบัน อาศัยอำนาจตามความในมาตรา ๓๒(๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ และข้อ ๑๓แห่งระเบียบการท่าเรือแห่งประเทศไทยว่าด้วยการใช้ท่าเรือ บริการ และความสะดวกต่างๆ พ.ศ. ๒๕๔๔ จึงให้วางระเบียบขึ้นไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ พ.ศ. ๒๕๔๕ข้อ๒ ให้ใช้ระเบียบนี้ นับแต่วันที่ ๒๗มกราคม ๒๕๔๕ข้อ๓ ให้ยกเลิก๓.๑ประกาศ การท่าเรือแห่งประเทศไทย ลงวันที่ ๒๔ กุมภาพันธ์ ๒๕๔๓ เรื่องการจัดส่งข้อมูลบัญชีตู้สินค้าขาเข้า ณ ท่าเรือกรุงเทพ๓.๒ประกาศ การท่าเรือแห่งประเทศไทย ลงวันที่ ๒๔ กุมภาพันธ์ ๒๕๔๓ เรื่องการจัดส่งข้อมูลบัญชีสินค้าขาเข้า ณ ท่าเรือกรุงเทพ๓.๓ค่าเช่าเครื่องมือทุ่นแรง และค่าธรรมเนียมอื่น ๆ ในภาคผนวกตามประกาศการท่าเรือแห่งประเทศไทย ลงวันที่ ๑๖ ธันวาคม ๒๕๔๒ เรื่องหนังสือค่าภาระของท่าเรือกรุงเทพ พ.ศ. ๒๕๔๓ และส่วนที่ ๔ค่าบริการเช่าใช้เครื่องมอยกขนและค่าธรรมเนียมต่าง ๆภายในเขตรั้วศุลกากรท่าเรือแหลมฉบัง ตามประกาศ การท่าเรือแห่งประเทศไทย ลงวันที่ ๓กุมภาพันธ์ ๒๕๓๕ เรื่อง กำหนดอัตราค่าภาระของท่าเรือแหลมฉบังโดยให้ใช้อัตราค่าเช่าเครื่องมือ อุปกรณ์ และค่าธรรมเนียมต่าง ๆ ของท่าเรือกรุงเทพและท่าเรือแหลมฉบัง ตามภาคผนวก ก. และ ข. ตามลำดับท้ายระเบียบนี้บรรดาระเบียบคำสั่ง หรือประกาศอื่นใดที่เหมือน หรือขัด หรือแย้งกับระเบียบนี้ให้ใช้ระเบียบนี้แทนการส่งข้อมูลหรือเอกสารการใช้ท่าเรือบริการ และความสะดวกต่าง ๆข้อ๔[๒] การจัดส่งข้อมูลบัญชีตู้สินค้าขาเข้า (Inward Container List)๔.๑เจ้าของเรือ หรือตัวแทนเจ้าของเรือ ต้องจัดส่งข้อมูลอิเล็กทรอนิกส์บัญชีตู้สินค้าขาเข้าที่ถูกต้องและครบถ้วน ตามรูปแบบมาตรฐานที่ศุลกากรกำหนดผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National Single Window : NSW) ก่อนเรือเทียบท่าไม่น้อยกว่า ๖ ชั่วโมงโดยจะใช้เวลาที่ระบบคอมพิวเตอร์ของการท่าเรือแห่งประเทศไทยได้รับข้อมูลจากระบบการเชื่อมโยงข้อมูลอิเล็กทรอนิกส์ ณ จุดเดียวของกรมศุลกากรเป็นเวลาของการรับข้อมูล๔.๒เจ้าของเรือ หรือตัวแทนเจ้าของเรือรายใดที่จัดส่งข้อมูลบัญชีตู้สินค้าขาเข้าผ่านระบบการเชื่อมโยงข้อมูลอิเล็กทรอนิกส์ณ จุดเดียว และพบปัญหาที่ไม่สามารถส่งได้สมบูรณ์ให้จัดส่งข้อมูลใหม่ก่อนเรือเทียบท่าไม่น้อยกว่า ๖ ชั่วโมง๔.๓กรณีที่ข้อมูลบางรายการที่จัดส่งไม่ถูกต้อง และ/หรือ ไม่ครบถ้วนเจ้าของเรือหรือตัวแทนเจ้าของเรือต้องขอยกเลิก หรือแก้ไข หรือเพิ่มเติมรายการโดยให้ยื่นขอแก้ไขข้อมูลรายการนั้นหรือจัดส่งใหม่ทั้งหมดผ่านทางระบบการเชื่อมโยงข้อมูลอิเล็กทรอนิกส์ ณ จุดเดียวก่อนเรือเทียบท่าไม่น้อยกว่า ๓ ชั่วโมง๔.๔เจ้าของเรือ หรือตัวแทนเจ้าของเรือจัดส่งเอกสารบัญชีตู้สินค้าขาเข้าที่ถูกต้องและครบถ้วนจำนวน ๑ ชุด ณกองท่าบริการตู้สินค้า ๒ ฝ่ายปฏิบัติการเรือและสินค้า ท่าเรือกรุงเทพก่อนเรือเทียบท่าไม่น้อยกว่า ๓ ชั่วโมง๔.๕กรณีที่จัดส่งข้อมูลตู้สินค้าขาเข้าไม่ทันกำหนดเวลาตามข้อ ๔.๑ หรือข้อ ๔.๒ หรือข้อ๔.๓ หรือข้อ ๔.๔การท่าเรือแห่งประเทศไทยจะไม่ดำเนินการขนถ่ายตู้สินค้าจนกว่าจะได้รับข้อมูลและเอกสารเป็นที่เรียบร้อยเจ้าของเรือ หรือตัวแทนเจ้าของเรือต้องชำระเบี้ยปรับเป็นเงิน ๒,๐๐๐บาท (สองพันบาทถ้วน) ต่อเที่ยวเรือส่วนการขอแก้ไขข้อมูลหลังจากเรือเริ่มทำการขนถ่ายตู้สินค้าแล้วเป็นเหตุให้การท่าเรือแห่งประเทศไทยเกิดกิจกรรมต้องปฏิบัติจะเรียกเก็บค่าภาระและค่าบริการตามความเป็นจริง๔.๖ กรณีที่เจ้าของเรือหรือตัวแทนเจ้าของเรือไม่จัดส่งข้อมูลบัญชีตู้สินค้าขาเข้าทำให้การท่าเรือแห่งประเทศไทยต้องดำเนินการบันทึกข้อมูลบัญชีตู้สินค้าขาเข้าเจ้าของเรือ หรือตัวแทนเจ้าของเรือต้องชำระค่าบริการบันทึกข้อมูล ๒๐ บาท(ยี่สิบบาทถ้วน) ต่อตู้ ไม่รวมภาษีมูลค่าเพิ่มข้อ๕[๓]การจัดส่งข้อมูลบัญชีสินค้าขาเข้าสำหรับเรือ (Inward Cargo Manifest)๕.๑เจ้าของตู้สินค้า หรือตัวแทนเจ้าของตู้สินค้าต้องจัดส่งข้อมูลบัญชีสินค้าขาเข้าสำหรับเรือของเรือตู้สินค้าหรือเจ้าของเรือหรือตัวแทนเจ้าของเรือต้องจัดส่งข้อมูลบัญชีสินค้าขาเข้าสำหรับเรือของเรือสินค้าทั่วไปที่ถูกต้องและครบถ้วนตามรูปแบบมาตรฐานที่ศุลกากรกำหนดผ่านระบบการเชื่อมโยงข้อมูลอิเล็กทรอนิกส์ (National Single Window : NSW) ก่อนเรือเทียบท่าไม่น้อยกว่า ๓ ชั่วโมงโดยจะใช้เวลาที่ระบบคอมพิวเตอร์ของการท่าเรือแห่งประเทศไทยได้รับข้อมูลจากระบบการเชื่อมโยงข้อมูลอิเล็กทรอนิกส์ณ จุดเดียว ของกรมศุลกากร เป็นเวลาของการรับข้อมูล๕.๒การขอแก้ไขข้อมูลบัญชีสินค้าขาเข้าสำหรับเรือ ๕.๒.๑ภายในกำหนด ๔๘ ชั่วโมง นับแต่กรมศุลกากรได้รับการรายงานเรือเข้าสำเร็จหากมีข้อมูลบางรายการที่จัดส่งไม่ถูกต้อง และ/หรือ ไม่ครบถ้วน(การท่าเรือแห่งประเทศไทยจะอนุญาตให้แก้ไขได้ในกรณีที่ไม่ส่งผลกระทบต่อบัญชีตู้สินค้าขาเข้า)ให้เจ้าของตู้สินค้า หรือตัวแทนเจ้าของตู้สินค้าหรือเจ้าของเรือหรือตัวแทนเจ้าของเรือจัดส่งข้อมูลอิเล็กทรอนิกส์ขอแก้ไขข้อมูลรายการนั้นหรือจัดส่งใหม่ทั้งหมดผ่านทางระบบการเชื่อมโยงข้อมูลอิเล็กทรอนิกส์ ณ จุดเดียว๕.๒.๒การขอแก้ไขข้อมูลบัญชีสินค้าขาเข้าสำหรับเรือภายหลัง ๔๘ ชั่วโมงนับแต่กรมศุลกากรได้รับการรายงานเรือเข้าสำเร็จ ให้เจ้าของตู้สินค้าหรือตัวแทนเจ้าของตู้สินค้ายื่นเอกสารคำร้องขอแก้ไข (Amend Should Be/Shortlanded/Overlanded) ณ แผนกโรงพักสินค้าพิธีการ ฝ่ายปฏิบัติการเรือและสินค้าท่าเรือกรุงเทพ๕.๓เจ้าของเรือหรือตัวแทนเจ้าของเรือต้องจัดส่งเอกสารบัญชีสินค้าขาเข้าสำหรับเรือที่ถูกต้องและครบถ้วนจำนวน ๑ ชุด ณ กองท่าบริการตู้สินค้า ๒ ฝ่ายปฏิบัติการเรือและสินค้าท่าเรือกรุงเทพก่อนเรือเทียบท่าไม่น้อยกว่า ๓ ชั่วโมง๕.๔กรณีที่จัดส่งข้อมูล และ/หรือ เอกสารบัญชีสินค้าขาเข้าสำหรับเรือไม่ทันกำหนดเวลาตามข้อ๕.๑ หรือข้อ ๕.๓ เจ้าของเรือ หรือตัวแทนเจ้าของเรือต้องชำระเบี้ยปรับเป็นเงิน ๒,๐๐๐บาท (สองพันบาทถ้วน) ต่อเที่ยวเรือส่วนการขอแก้ไขข้อมูลหลังจากเรือเริ่มทำการขนถ่ายตู้สินค้าแล้วเป็นเหตุให้การท่าเรือประเทศไทยเกิดกิจกรรมต้องปฏิบัติจะเรียกเก็บค่าภาระและค่าบริการตามความเป็นจริง๕.๕กรณีที่เจ้าของตู้สินค้า หรือตัวแทนเจ้าของตู้สินค้า หรือเจ้าของเรือหรือตัวแทนเจ้าของเรือไม่จัดส่งข้อมูลบัญชีสินค้าขาเข้าสำหรับเรือทำให้การท่าเรือแห่งประเทศไทยต้องดำเนินการบันทึกข้อมูลบัญชีสินค้าขาเข้าสำหรับเรือเองเจ้าของตู้สินค้า หรือตัวแทนเจ้าของตู้สินค้าต้องชำระค่าบริการบันทึกข้อมูล ๑๐๐บาท (หนึ่งร้อยบาทถ้วน) ต่อใบตราส่ง ซึ่งไม่รวมภาษีมูลค่าเพิ่มข้อ๖[๔]การจัดส่งข้อมูลบัญชีตู้สินค้าบรรทุกลงเรือ (Container Loading List)๖.๑เจ้าของเรือ หรือตัวแทนเจ้าของเรือต้องจัดส่งข้อมูลบัญชีตู้สินค้าบรรทุกลงเรือโดยทางจดหมายอิเล็กทรอนิกส์ infor_ter๑@ สำหรับเรือพิธีการกองท่าบริการตู้สินค้า ๑ หรือ infor_ter๒@ .thสำหรับเรือพิธีการกองท่าบริการตู้สินค้า ๒ หรือโดยสื่ออิเล็กทรอนิกส์ตามแบบบัญชีตู้สินค้าบรรทุกลงเรือ[ทกท. ๐๑.๐๐.๐๑ (๒๒) และทกท. ๐๑.๐๐.๐๑ (๒๓)] แนบท้ายระเบียบนี้ก่อนบรรทุกตู้สินค้าลงเรือไม่น้อยกว่า ๓ ชั่วโมงกรณีที่มีการเปลี่ยนแปลงจากรายการตู้สินค้าที่ยื่นไว้เดิมเจ้าของเรือ หรือตัวแทนเจ้าของเรือจะต้องส่งบัญชีตู้สินค้าบรรทุกลงเรือที่ขอเปลี่ยนแปลงก่อนเริ่มบรรทุกตู้สินค้าลงเรือถ้ามิได้มาดำเนินการขอเปลี่ยนแปลงหากตู้สินค้าใดไม่ปรากฏในบัญชีตู้สินค้าบรรทุกลงเรือการท่าเรือแห่งประเทศไทยจะไม่อนุญาตให้บรรทุกลงเรือและจะเรียกเก็บค่าภาระตามหลักเกณฑ์ดังนี้๖.๑.๑จำนวนตู้สินค้าที่บรรทุกลงเรือมีจำนวนน้อยกว่าในบัญชีตู้สินค้าที่ยื่นไว้จะเรียกเก็บค่าภาระเฉพาะตามจำนวนที่บรรทุกลงเรือจริง๖.๑.๒ตู้สินค้าที่บรรทุกลงเรือไม่สำแดงสถานภาพของตู้สินค้าไว้ในบัญชีตู้สินค้าหรือสำแดงสถานภาพไว้แต่ผิดจากความเป็นจริงการท่าเรือแห่งประเทศไทยจะเรียกเก็บค่าภาระตู้สินค้านั้นในสถานภาพ LCL (Less than Container Load)๖.๑.๓กรณีตู้สินค้าขาออกที่ผ่านด่านตรวจสอบภายในเข้ามากองเก็บในลานวางพักตู้สินค้าเพื่อรอบรรทุกลงเรือแต่ไม่นำบรรทุกลงเรือที่แจ้งหรือมีการแจ้งเปลี่ยนการบรรทุกลงเรือลำอื่นในภายหลังเรือเสร็จสิ้นการบรรทุกการท่าเรือแห่งประเทศไทยจะเรียกเก็บค่าภาระตู้สินค้าที่ยกเลิก (Shut - Out Container Charge) ตามอัตราที่กำหนดและหากมีการเคลื่อนย้ายตู้สินค้าที่ขอยกเลิกนั้นการท่าเรือแห่งประเทศไทยเรียกเก็บค่าภาระเคลื่อนย้ายตู้สินค้ากรณีพิเศษ (Extra Container Movement Charge) ตามอัตราที่กำหนดด้วยการเคลื่อนย้ายตู้สินค้ากรณีพิเศษเจ้าของเรือ หรือตัวแทนเจ้าของเรือ เจ้าของตู้สินค้าหรือตัวแทนเจ้าของตู้สินค้าต้องแจ้งขอเคลื่อนย้ายตู้สินค้ากรณีพิเศษเว้นแต่ในกรณีจำเป็นและเร่งด่วนการท่าเรือแห่งประเทศไทยจะดำเนินการเคลื่อนย้ายตู้สินค้าดังกล่าวโดยคิดค่าบริการตามอัตราค่าภาระที่กำหนดข้อ๗[๕] เจ้าของเรือ หรือตัวแทนเจ้าของเรือต้องจัดส่งข้อมูลบัญชีตู้สินค้าขาเข้าหรือขาออกที่บรรจุสินค้าเกินขนาดตัวตู้สินค้า (Overheight/Overwidth/Overlength Container) หรือมีน้ำหนักรวม (Gross Weight) เกินกว่า ๓๒.๕ เมตริกตันต่อตู้หรือหมายเหตุลงในบัญชีตู้สินค้าสำหรับเรือ ก่อนทำการบรรทุกลงเรือหรือขนถ่ายหากเจ้าของเรือหรือตัวแทนเจ้าของเรือ มิได้ดำเนินการดังกล่าวข้างต้นหรือจัดส่งข้อมูลน้ำหนักรวมต่ำกว่าข้อเท็จจริงอันเป็นเหตุให้เกิดอุบัติเหตุหรือความเสียหาย เจ้าของเรือ หรือตัวแทนเจ้าของเรือต้องรับผิดชอบชดใช้ค่าเสียหายและถ้าการท่าเรือแห่งประเทศไทยตรวจพบว่าน้ำหนักตู้สินค้าจริงเกินกว่า ๓๒.๕เมตริกตันต่อตู้ การท่าเรือแห่งประเทศไทยจะเรียกเก็บเบี้ยปรับตู้ละ ๑,๐๐๐บาท (หนึ่งพันบาทถ้วน) และจะไม่ดำเนินการบรรทุกหรือขนถ่ายตู้สินค้าดังกล่าวจนกว่าจะได้ดำเนินการแก้ไขให้ถูกต้องข้อ ๘[๖]เจ้าของเรือหรือตัวแทนเจ้าของเรือสินค้าทั่วไปต้องจัดส่งข้อมูลบัญชีสินค้าขาเข้าสำหรับเรือ (Inward Cargo Manifest) ที่ถูกต้องและครบถ้วนด้วยระบบ EDI หรือ Diskette และยื่นเอกสารจำนวน ๑ ชุด ณกองท่าบริการตู้สินค้า ๒ ฝ่ายสินค้า ท่าเรือกรุงเทพ ก่อนเรือเทียบท่าไม่น้อยกว่า ๓ชั่วโมงกรณีที่มีการขนถ่ายสินค้าลงจากเรือเข้าเก็บในที่เก็บสินค้ามีจำนวนใบตราส่ง(Bill of Lading) ไม่เกิน ๑๕รายการต่อเที่ยวเรือให้จัดส่งข้อมูลบัญชีสินค้าขาเข้าสำหรับเรือด้วยวิธีการยื่นเอกสารเพียงอย่างเดียวก็ได้ข้อ๙[๗] เจ้าของเรือหรือตัวแทนเจ้าของเรือสินค้าทั่วไปที่จอด ณที่จอดเรือของท่าเรือกรุงเทพเพื่อทำการขนถ่ายสินค้าข้างลำทั้งลำ (All Overside)หรือจอดเพื่อทำการขนถ่ายสินค้าที่ท่าเรือเอกชนภายในอาณาบริเวณท่าเรือกรุงเทพหรือจอดเพื่อทำการขนถ่ายสินค้าข้างลำบริเวณเกาะสีชัง หรือที่อื่นที่ทำพิธีการศุลกากร ณ ท่าเรือกรุงเทพต้องจัดส่งเอกสารข้อมูลขนาดของเรือบัญชีสินค้าขาเข้าสำหรับเรือที่ถูกต้องและครบถ้วน จำนวน ๑ ชุด ณ แผนกกลางกองปฏิบัติการสินค้า ๑ ฝ่ายปฏิบัติการเรือและสินค้า ท่าเรือกรุงเทพ ก่อนเรือเข้าจอดข้อ๑๐[๘] กรณีที่จัดส่งข้อมูลขนาดของเรือบัญชีสินค้าขาเข้าสำหรับเรือไม่ทันกำหนดเวลาตามข้อ ๙ ต้องชำระเบี้ยปรับเป็นเงิน ๒,๐๐๐บาท (สองพันบาทถ้วน) ต่อเที่ยวเรือ และการท่าเรือแห่งประเทศไทยมีสิทธิงดเว้นการให้บริการและจะดำเนินการเรียกเก็บค่าภาระจากเจ้าของเรือหรือตัวแทนเจ้าของเรือข้อ ๑๑ เรือขาเข้าและเรือขาออก ต้องจัดส่งข้อมูลตามข้อ ๔ ถึงข้อ ๙ ต่อท่าเรือกรุงเทพหรือท่าเรือแหลมฉบังเฉพาะท่าเทียบเรือ ที่อยู่ภายใต้การประกอบการของการท่าเรือแห่งประเทศไทย สำหรับบัญชีตู้สินค้าขาออก (Onward Container List) ให้จัดส่งเฉพาะท่าเรือแหลมฉบังการชำระเงินค่าภาระการใช้ท่าเรือ หรือค่าบริการข้อ ๑๒ส่วนราชการที่ได้รับอนุมัติผ่อนผันจากการท่าเรือแห่งประเทศไทยให้ใช้บริการก่อนการชำระเงิน ต้องดำเนินการชำระเงินค่าภาระหรือค่าบริการดังกล่าวให้เสร็จสิ้นภายใน ๓๐ วัน นับแต่วันที่ได้รับใบแจ้งหนี้ถ้าไม่ชำระภายในเวลาที่กำหนด การท่าเรือแห่งประเทศไทยจะพิจารณางดให้การผ่อนผันข้อ ๑๓ รัฐวิสาหกิจหรือหน่วยงานของรัฐหรือผู้ใช้บริการทั่วไปที่ประสงค์ขอเปิดใช้บริการประเภทบัญชีเงินเชื่อให้วางหลักประกันการชำระหนี้เป็นเงินสด หรือเช็คธนาคาร หรือหนังสือค้ำประกันของธนาคาร ตามแบบ ๔ ท้ายระเบียบนี้ เป็นจำนวนเงินที่การท่าเรือแห่งประเทศไทยเห็นสมควร โดยผู้ขอจะได้รับการผ่อนผันให้ชำระหนี้ได้ภายใน๑๕ วัน นับแต่วันที่ได้รับใบแจ้งหนี้ข้อ ๑๔ รัฐวิสาหกิจหรือหน่วยงานของรัฐ หรือผู้ใช้บริการทั่วไป ที่มิได้เปิดใช้บริการประเภทบัญชีเงินเชื่อหากประสงค์ขอใช้บริการของท่าเรือระนอง การท่าเรือแห่งประเทศไทยแต่ไม่สามารถชำระเงิน หรือคิดคำนวณค่าภาระ หรือค่าบริการ ที่ถูกต้องได้ทันให้วางเงินสด หรือเช็คธนาคารเป็นหลักประกันการใช้บริการเฉพาะครั้งนี้๑๔.๑ กรณีที่สามารถคิดคำนวณค่าภาระ หรือค่าบริการที่ถูกต้องตามจริงได้ ให้วางเงินสดหรือเช็คธนาคารเป็นหลักประกันการใช้บริการในจำนวนเท่ากับค่าภาระหรือค่าบริการที่ถูกต้องตามจริง๑๔.๒ กรณีไม่สามารถคิดคำนวณค่าภาระ หรือค่าบริการที่ถูกต้องตามจริงได้ ให้วางเงินสด หรือเช็คธนาคารเป็นหลักประกันการใช้บริการในจำนวนที่สูงกว่าค่าภาระหรือค่าบริการที่คิดคำนวณโดยประมาณอีก ๑ ใน ๓และให้ขอรับเงินหลักประกันส่วนที่เหลือคืนภายใน ๒ เดือนนับตั้งแต่วันที่ใช้บริการนั้นเสร็จสิ้น ถ้ามิได้ดำเนินการภายในกำหนดเวลาดังกล่าวให้ถือว่าเงินที่เหลือเป็นรายได้ของการท่าเรือแห่งประเทศไทยข้อ ๑๕ผู้ใช้บริการประเภทเงินเชื่อมิได้ชำระหนี้ภายในระยะเวลาที่ได้รับการผ่อนผัน ต้องชำระค่าเบี้ยปรับในอัตราร้อยละ๑๘ ต่อปี ของจำนวนเงินตามใบแจ้งหนี้ค้างชำระจนกว่าจะได้ชำระหนี้เสร็จสิ้นแล้วและหากพ้นระยะเวลา ๓๐ วัน นับแต่วันที่ได้รับใบแจ้งหนี้ ยังไม่ชำระหนี้และค่าเบี้ยปรับ การท่าเรือแห่งประเทศไทยสงวนสิทธิในการงดให้บริการเงินเชื่อและจะหักชำระหนี้จากเงินสด หรือเช็คธนาคารที่วางประกันหรือใช้สิทธิเรียกเก็บจากธนาคารผู้ค้ำประกัน แล้วแต่กรณีการยกเลิกการให้บริการประเภทบัญชีเงินเชื่อข้อ ๑๖การท่าเรือแห่งประเทศไทยสงวนสิทธิในการยกเลิกการให้บริการประเภทบัญชีเงินเชื่อเมื่อเข้าหลักเกณฑ์ข้อใดข้อหนึ่ง ดังต่อไปนี้๑๖.๑ หนี้ค้างชำระเกินเงินที่วางไว้เป็นหลักประกันการชำระหนี้หรือเกินวงเงินที่ธนาคารค้ำประกันตามข้อ ๑๓๑๖.๒ ไม่ชำระหนี้ หรือค่าเบี้ยปรับตามข้อกำหนดในข้อ ๑๕๑๖.๓ หนังสือสัญญาค้ำประกันหมดอายุข้อ ๑๗ผู้ใช้บริการที่ถูกยกเลิกการให้บริการประเภทบัญชีเงินเชื่อถ้าประสงค์จะขอใช้บริการประเภทบัญชีเงินเชื่ออีก จะต้องชำระหนี้ค้างอยู่ให้หมดสิ้นและต้องชำระค่าธรรมเนียมการขอใช้บริการประเภทบัญชีเงินเชื่อครั้งใหม่จำนวน ๓,๐๐๐บาท การขอแก้ไขใบแจ้งหนี้และการขอคืนเงินที่ชำระไว้เกินข้อ ๑๘ผู้ใช้บริการที่ตรวจพบว่า หนี้ตามใบแจ้งหนี้ไม่ถูกต้องให้ส่งใบแจ้งหนี้พร้อมกับเอกสารมูลหนี้และคำชี้แจงระบุเหตุผิดพลาดไปยังกองผลประโยชน์ ๑ หรือกองผลประโยชน์ ๒ ฝ่ายการเงินและบัญชีหรือกองการเงิน ท่าเรือแหลมฉบัง ภายใน ๑๐ วัน นับแต่วันได้รับใบแจ้งหนี้หากพ้นระยะเวลาดังกล่าว ผู้ใช้บริการต้องชำระเงินตามใบแจ้งหนี้นั้นข้อ๑๙[๙]ผู้ใช้บริการที่ตรวจพบว่าได้ชำระเงินไว้เกินให้ส่งต้นฉบับหรือสำเนาใบเสร็จรับเงินพร้อมกับเอกสารมูลหนี้และคำชี้แจงระบุเหตุผิดพลาดไปยังกองผลประโยชน์ ๑ หรือกองผลประโยชน์ ๒ ฝ่ายการเงินและบัญชีหรือกองการเงิน ท่าเรือแหลมฉบัง แล้วแต่กรณี ภายใน ๓๐ วันนับแต่วันที่ได้รับชำระเงิน หากพ้นระยะเวลาดังกล่าวการท่าเรือแห่งประเทศไทยจะถือว่าการชำระเงินนั้นถูกต้องแล้วข้อ ๒๐การทักท้วงใบแจ้งหนี้ตามข้อ ๑๘ หากผลตรวจสอบปรากฏว่าการออกใบแจ้งหนี้นั้นถูกต้องแล้ว ผู้ใช้บริการต้องชำระหนี้ตามใบแจ้งหนี้นั้น ภายใน๓ วัน นับแต่วันที่ได้รับใบแจ้งหนี้คืน และต้องชำระค่าเบี้ยปรับเพิ่มอีกในอัตราร้อยละ๕ ของจำนวนเงินตามใบแจ้งหนี้ฉบับนั้น แต่ไม่เกินฉบับละ ๒,๐๐๐ บาทแต่ถ้ามีการผิดพลาดตามที่ทักท้วงการท่าเรือแห่งประเทศไทยจะแก้ไขใบแจ้งหนี้ให้ถูกต้อง และผ่อนผันให้ชำระหนี้ภายใน๑๕ วัน นับแต่วันที่ได้รับใบแจ้งหนี้ใหม่ข้อ ๒๑ใบแจ้งหนี้ค่าภาระ หรือค่าบริการ ซึ่งออกตามเอกสารมูลหนี้ที่ผู้ใช้บริการแจ้งไว้หากมีการทักท้วงภายหลังว่าข้อมูลที่แจ้งไว้ผิดพลาดการท่าเรือแห่งประเทศไทยจะไม่พิจารณาคำร้องจนกว่าจะได้รับชำระหนี้ตามใบแจ้งหนี้นั้นเสียก่อนหากมิได้ดำเนินการจนพ้นระยะเวลาผ่อนผัน ๑๕ วัน นับแต่วันที่ได้รับใบแจ้งหนี้การท่าเรือแห่งประเทศไทยจะดำเนินการตามข้อ ๑๕ข้อ ๒๒ให้ผู้อำนวยการท่าเรือกรุงเทพ ผู้อำนวยการท่าเรือแหลมฉบังและผู้อำนวยการฝ่ายการเงินและบัญชี รักษาการให้เป็นไปตามระเบียบนี้และมีอำนาจกำหนดวิธีปฏิบัติแล้วรายงานให้ผู้อำนวยการ การท่าเรือแห่งประเทศไทย ทราบประกาศณ วันที่ ๗ มกราคม พ.ศ. ๒๕๔๕พยุงกิจ จิวะมิตรรองผู้อำนวยการการท่าเรือแห่งประเทศไทยฝ่ายปฏิบัติการรักษาการในตำแหน่งผู้อำนวยการการท่าเรือแห่งประเทศไทย [เอกสารแนบท้าย]๑.ภาคผนวก ก.[๑๐]๒.ภาคผนวก ข.[๑๑]๓.แบบบัญชีตู้สินค้าบรรทุกลงเรือ (CONTAINER LOADING LIST) CONTAINER LOADING LIST (ทกท. ๐๑.๐๐.๐๑ (๒๒)) [๑๒]๔. แบบบัญชีตู้สินค้าบรรทุกลงเรือ(CONTAINER LOADING LIST) CONTAINER LOADING LIST SUMMARY สรุปจำนวนตู้สินค้าบรรทุกลงเรือ (ทกท. ๐๑.๐๐.๐๑ (๒๓)) [๑๓](ดูข้อมูลจากภาพกฎหมาย) ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๒) พ.ศ.๒๕๔๕[๑๔]ข้อ๒ระเบียบนี้ให้ใช้บังคับตั้งแต่วันที่ ๑๓ กันยายน ๒๕๔๕ เป็นต้นไปข้อ๗ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง และผู้อำนวยการฝ่ายการเงินและบัญชีรักษาการให้เป็นไปตามระเบียบนี้ และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทย ทราบ ระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือ บริการและความสะดวกต่าง ๆ (ฉบับที่ ๓) พ.ศ. ๒๕๔๗[๑๕]ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๙ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง รักษาการให้เป็นไปตามระเบียบนี้และมีอำนาจกำหนดวิธีปฏิบัติ แล้วรายงานให้ผู้อำนวยการการท่าเรือแห่งประเทศไทยทราบ ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๔) พ.ศ.๒๕๔๘[๑๖]ข้อ๒ระเบียบนี้ให้ใช้บังคับตั้งแต่วันที่ ๑๕ กรกฎาคม ๒๕๔๘ เป็นต้นไปข้อ๔ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง และผู้อำนวยการฝ่ายการเงินและบัญชีรักษาการให้เป็นไปตามระเบียบนี้ และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทยทราบ ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือบริการ และความสะดวกต่าง ๆ (ฉบับที่ ๕) พ.ศ.๒๕๔๘[๑๗]ข้อ๒ระเบียบนี้ให้ใช้บังคับตั้งแต่วันที่ ๑๕ กรกฎาคม ๒๕๔๘ เป็นต้นไปข้อ๔ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง และผู้อำนวยการฝ่ายการเงินและบัญชีรักษาการให้เป็นไปตามระเบียบนี้ และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทยทราบ ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๖) พ.ศ.๒๕๔๘[๑๘]ข้อ๒ระเบียบนี้ให้ใช้บังคับตั้งแต่วันที่ ๑๕ กรกฎาคม ๒๕๔๘ เป็นต้นไปข้อ๕ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง และผู้อำนวยการฝ่ายการเงินและบัญชีรักษาการให้เป็นไปตามระเบียบนี้ และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทยทราบ ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่าง ๆ (ฉบับที่ ๗) พ.ศ.๒๕๕๓[๑๙]ข้อ๒ ให้ใช้ระเบียบนี้บังคับตั้งแต่วันที่๑๕ กันยายน ๒๕๕๓ เป็นต้นไปข้อ๗ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง และผู้อำนวยการฝ่ายการเงินและบัญชีรักษาการให้เป็นไปตามระเบียบนี้ และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทยทราบ ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๘) พ.ศ.๒๕๕๘[๒๐]ข้อ๒ ให้ใช้ระเบียบนี้ตั้งแต่วันที่ ๔มกราคม ๒๕๕๙ เป็นต้นไปข้อ๔ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง และผู้อำนวยการฝ่ายการเงินและบัญชีรักษาการให้เป็นไปตามระเบียบนี้ และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทยทราบ ระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่าง ๆ (ฉบับที่ ๙) พ.ศ.๒๕๕๙[๒๑]ข้อ๒ ให้ใช้ระเบียบนี้ตั้งแต่วันที่ ๑กุมภาพันธ์ ๒๕๕๙ เป็นต้นไปข้อ๙ให้ผู้อำนวยการท่าเรือกรุงเทพรักษาการให้เป็นไปตามระเบียบนี้และมีอำนาจกำหนดวิธีปฏิบัติแล้วรายงานให้ผู้อำนวยการการท่าเรือแห่งประเทศไทยทราบกัญฑรัตน์/จัดทำ๔พฤษภาคม ๒๕๕๙ปัญญา/ตรวจ๑๐พฤษภาคม ๒๕๕๙ปิยะธิดา/ปรับปรุง๑๗พฤศจิกายน ๒๕๖๐[๑]ราชกิจจานุเบกษา เล่ม ๑๑๙/ตอนพิเศษ ๖๓ ง/หน้า ๓๕/๑๐ กรกฎาคม ๒๕๔๕[๒] ข้อ ๔แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๙) พ.ศ.๒๕๕๙[๓] ข้อ ๕แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่างๆ (ฉบับที่ ๙) พ.ศ.๒๕๕๙[๔] ข้อ ๖แก้ไขเพิ่มเติมโดยระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือบริการ และความสะดวกต่างๆ (ฉบับที่ ๙) พ.ศ. ๒๕๕๙[๕] ข้อ ๗แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๙) พ.ศ. ๒๕๕๙[๖] ข้อ ๘แก้ไขเพิ่มเติมโดยระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือบริการ และความสะดวกต่าง ๆ (ฉบับที่ ๓) พ.ศ. ๒๕๔๗[๗] ข้อ ๙แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๙) พ.ศ. ๒๕๕๙[๘] ข้อ ๑๐แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๙) พ.ศ. ๒๕๕๙[๙] ข้อ ๗แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๒) พ.ศ.๒๕๔๕[๑๐] ภาคผนวกก. แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๘) พ.ศ.๒๕๕๘[๑๑] ภาคผนวกข. แก้ไขเพิ่มเติมโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๘) พ.ศ.๒๕๕๘[๑๒]แบบบัญชีตู้สินค้าบรรทุกลงเรือ (CONTAINER LOADING LIST) CONTAINER LOADING LIST (ทกท. ๐๑.๐๐.๐๑ (๒๒)) เพิ่มโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๙) พ.ศ.๒๕๕๙[๑๓]แบบบัญชีตู้สินค้าบรรทุกลงเรือ (CONTAINER LOADING LIST) CONTAINER LOADING LIST SUMMARYสรุปจำนวนตู้สินค้าบรรทุกลงเรือ (ทกท. ๐๑.๐๐.๐๑ (๒๓)) เพิ่มโดยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ (ฉบับที่ ๙) พ.ศ.๒๕๕๙[๑๔]ราชกิจจานุเบกษา เล่ม ๑๑๙/ตอนพิเศษ ๙๒ ง/หน้า ๑๘/๑ ตุลาคม ๒๕๔๕[๑๕]ราชกิจจานุเบกษา เล่มที่ ๑๒๑/ตอนพิเศษ ๑๔๔ ง/หน้า ๗๙/๓๑ ธันวาคม ๒๕๔๗[๑๖]ราชกิจจานุเบกษา เล่มที่ ๑๒๒/ตอนที่ ๘๔ ง/หน้า ๑๓๔/๖ ตุลาคม ๒๕๔๘[๑๗]ราชกิจจานุเบกษา เล่มที่ ๑๒๒/ตอนที่ ๑๑๐ ง/หน้า ๔๘/๑ ธันวาคม ๒๕๔๘[๑๘]ราชกิจจานุเบกษา เล่ม ๑๓๓/ตอนที่ ๒๔ ง/หน้า ๑/๒๔ มีนาคม ๒๕๕๙[๑๙]ราชกิจจานุเบกษา เล่ม ๑๓๓/ตอนที่ ๒๔ ง/หน้า ๓/๒๔ มีนาคม ๒๕๕๙[๒๐]ราชกิจจานุเบกษา เล่ม ๑๓๓/ตอนที่ ๒๔ ง/หน้า ๖/๒๔ มีนาคม ๒๕๕๙[๒๑]ราชกิจจานุเบกษา เล่ม ๑๓๓/ตอนที่ ๒๔ ง/หน้า ๘/๒๔ มีนาคม ๒๕๕๙